en en en id de en en en fr fr fr fr en pl en en en en en gu gu gu gu gu gu gu gu gu gu gu gu gu gu gu gu gu gu gu gu gu it gu gu gu gu en en en en
2016 - Shri Gujar Sutar Gnati Mandal -Adipur
કેસલેશ સાથે કદમ મિલાવવા કચ્છમાં ગજ્જર સમાજની પ્રથમ શરૂઆત
આદિપુરમાં સમાજસ્તરનો ડિજિટલ મલ્ટીમીડિયા સેમિનાર યોજાયો
નોટબંધીના સમયમાંથી દેશ પસાર થઇ રહ્યો છે,ત્યારે વર્તમાન સમયની આગવી જરૂરિયાત સમી કેશલેસ સિસ્ટમ સાથે કદમ થી કદમ મિલાવી સમાજ અને જ્ઞાતિજન ડિજિટલ બને તેની કચ્છમાં સમાજસ્તરની પ્રથમ શરૂઆત ગજ્જર સમાજ દ્વારા કરાઈ છે.
શ્રી ગુર્જર સુતાર જ્ઞાતિ મંડળ આયોજિત ગો કેશલેસ,ગો ડિજિટલ વિષય પર ગજ્જર સમાજના તમામ જ્ઞાતિજનોને એક ડિજિટલ યુગમાં લઇ જવા જાગૃતતા આપતો સેમિનાર રવિવારે વિશ્વકર્મા ભવન ખાતે યોજાયો હતો.કાર્યક્રમનું દીપપ્રાગટ્ય ઉદ્ઘઘાટા સાંસદ વિનોદભાઈ ચાવડા,ગાંધીધામના ધારાસભ્ય રમેશભાઈ મહેશ્વરી,ગાંધીધામ નગરપાલિકા પ્રમુખ ગીતાબેન ગણાત્રા,જી.ડી.એ ચેરમેન મધુકાન્તભાઈ શાહ,જ્ઞાતિમંડળ પ્રમુખ નિરવભાઈ ભારદીયા અને દિપકભાઈ પારેખના હસ્તે કરાયું હતું.આ પ્રસંગે વિનોદભાઈ ચાવડાએ જણાવ્યું કે "આજના સમયની જરૂરિયાત કેશલેસ સુવિધા સાથે કદમ મિલાવવાની  કચ્છમાં પ્રથમ શરૂઆત ગજ્જર સમાજે કરી છે,જેમાંથી સૌ સમાજે પ્રેરણા લેવી જોઈએ,".ઉપરાંત કેશલેસ સિસ્ટમના ફાયદા જણાવી સરકારી યોજનાનો લાભ પણ જણાવ્યો હતો.સમાજે આ દિવસે જ ડિજિટલ દાન સ્વીકારવા જ્ઞાતિ મંડળના એકાઉન્ટનું પેટીએમ બારકોડ સ્ટીકર લોન્ચ કરી સાંસદના હસ્તે પ્રથમ ડિજિટલ અનુદાન સ્વીકાર્યું હતું.નિરવભાઈ ભારદીયાએ જ્ઞાતિજનો વતી મહેમાનોને આવકારી દેશ જે આર્થિક ક્રાંતિની એરણે ઉભો છે તેનું વિવરણ સમજાવ્યું હતું.રમેશભાઈ મહેશ્વરીએ સમાજના આ પગલાંમાંથી પ્રેરણા લઇ ગાંધીધામ તાલુકામાં આવા આયોજનો કરવાની ઈચ્છા વ્યક્ત કરી હતી.
કચ્છભરમાંથી ઉપસ્થિત જ્ઞાતિજનોને સેમિનારમાં પાવરપોઈન્ટ પ્રેઝન્ટેશન અને ઓડિયો વીડિયોનાના માધ્યમથી ડિજિટલ પેમેન્ટ અને તેને લગતી તમામ સમજ રોનક ગજ્જર અને વિપુલ ખારેચાએ આપી હતી.જેની વ્યવસ્થા રોહન દુધૈયા,વિશાલ ભારદીયા અને ભરત ગજ્જરએ સંભાળી હતી.કાર્યક્રમનું સંચાલન જ્ઞાતિમંડળના સહમંત્રી કિશોરભાઈ જોલાપરા અને આભારવિધિ મંત્રી નિતીનભાઇ દહિસરિયાંએ કરી હતી.આયોજનને સફળ બનાવવા ગુર્જર સુતાર જ્ઞાતિ મંડળના તમામ કારોબારી હોદ્દેદારોએ જહેમત ઉઠાવી હતી.
આદિપુરમાં ગુર્જર સુતાર જ્ઞાતિનો સરસ્વતી સન્માન સમારોહ યોજાયો
આદિપુર: શ્રી ગુર્જર સુતાર જ્ઞાતિ મંડળ આદિપુર દ્વારા ભાઈબીજની સંધ્યાએ તેજસ્વી વિધાર્થીઓને સન્માનિત કરવા સરસ્વતી સન્માન સમારોહ સહ સ્નેહમિલન ઉત્સાહભેર યોજાઈ ગયો.
ભાઈબીજના સાંજે કપિલમુનિ આશ્રમ ખાતે આયોજિત કાર્યક્રમમાં સાંજે મહાઆરતી નું આયોજન કરાયું હતું,ત્યારબાદ જ્ઞાતિના પ્રાથમિક થી લઇ મહા વિદ્યાલય સુધીના 124 તેજસ્વી તારલાઓનું સન્માન કરાયું હતું.આ પ્રસંગે આડા ચેરમેન અને જ્ઞાતિના પ્રમુખ શ્રી નીરવભાઈ ભારદીયાએ કળા કારીગીરી માં કુશળ જ્ઞાતિમાંથી વિધાર્થીઓને ઉચ્ચ અભ્યાસ કરી સફળતાની શુભેચ્છાઓ આપી હતી.છેલ્લા અમુક વર્ષોથી આદિપુરના શ્રી સુરેશભાઈ મોતીભાઈ દૂધૈયા પરિવાર તરફથી 25000/- રૂપિયાનું દાન આપી સમાજના વિદ્યાર્થીઓને શૈક્ષણિક ઉત્થાન અને પ્રોત્સાહન અપાઈ રહ્યું છે,તેમનું સન્માન કરાયું હતું.આ કાર્યક્રમમાં જ્ઞાતિના કારોબારી મંડળ,બે ચોવીસી અંજાર,યુવક મંડળ અને મહિલા મંડળના હોદ્દેદારો મંચસ્થ રહ્યા હતા,અને તેમનું સન્માન કરાયું હતું.
આ પ્રસંગે પેપર વેસ્ટ માંથી શિક્ષણ બેસ્ટના ઉદેશ્યથી જ્ઞાતિના યુવાનો રોનક ગજ્જર અને વિપુલ ખારેચાને ઉદભવેલ વિચારથી શરુ કરેલ પસ્તીથી પુસ્તક અભિયાનમાંથી પસ્તી વેચી એકત્રિત થયેલ નિધિ ભરત જોલાપરા અને જીગર સીતાપરા સાથે નીરવભાઈને સુપરત કરી શિક્ષણ ફંડમાં અર્પણ કરી હતી.જે અભિયાનને જ્ઞાતિ પ્રમુખએ બિરદાવ્યું હતું. કાર્યક્રમ બાદ જ્ઞાતિજનોનું નવ વર્ષનું સ્નેહમિલન યોજાયું હતું,ત્યારબાદ સૌએ સાથે સમૂહપ્રસાદ લીધો હતો.કાર્યક્રમને સફળ બનાવવા શ્રી કિશોરભાઈ જોલાપરા,શ્રી સૂર્યકાન્ત અડીયેચા,શ્રી દિનેશભાઇ સીતાપરા,શ્રી દિનેશભાઇ ભારદીયા,શ્રી કિરણભાઈ ભારદીયા,શ્રી હસમુખભાઈ ગજ્જર સહીત કારોબારી મંડળે જહેમત ઉઠાવી હતી.કાર્યક્રમનું સંચાલન શ્રી નીતિનભાઈ દહિસરિયાંએ કર્યું હતું.
115 વર્ષ પુરાણા ભોરારા વિશ્વકર્મા મંદિરે ભવ્ય પાટોત્સવ યોજાયો
મુન્દ્રા તાલુકાના ભોરારા ગામ ખાતે આવેલ સૃષ્ટિના સર્જક પ્રભુશ્રી વિશ્વકર્માના ગુજરાતના સૌથી પુરાણા મંદિરનો પાટોત્સવ તાજેતરમાં ભાવભેર ઉજવાયો હતો.જેમાં રાજ્યભરમાંથી જ્ઞાતિજનો ઉમટ્યા હતા અને ઐતિહાસિક મંદિર અને ભોરારા ગામ મંત્રોચ્ચાર અને હોમ હવનથી ગાજી ઉઠ્યું હતું.
આ પ્રસંગે આદિપુર કપિલમુની આશ્રમથી ભોરારા દેવાલય સુધી 55 કિલોમીટર લાંબી બાઈક રેલીનું આયોજન ગુર્જર સુતાર જ્ઞાતિ યુવક મંડળ દ્વારા કરાયું હતું,જેમાં મોટી સંખ્યામાં વડીલો,ભાઈઓ અને બહેનો પણ જોડાયા હતા.મંદિર ખાતે સવારે હોમ હવન બાદ મધ્યાહને સૌએ સમુહ્પ્રસાદ લીધો હતો.ત્યારબાદ સુરેન્દ્રનગરના સર્જનહાર કેળવણી મંડળ દ્વારા દિનેશ ગજ્જર લિખિત સર્જનહારનું સ્વરૂપ નાટક રજુ કરી પુરાણોની સમજ પ્રત્યક્ષ રૂપે નાટક ભજવી આપી હતી.અત્રે ઉલ્લેખનીય છે કે, ઈ.સ 1901માં નિર્માણ પામેલ આ દેવાલય ભૂકંપમાં ક્ષતિગ્રસ્ત થયું હતું,જેને ગત વર્ષે પુન: નિર્મિત કરાયું છે. જે પ્રસંગને એક વર્ષ પૂર્ણ થતા પ્રથમ પાટોત્સવ યોજાયો હતો.દર વર્ષે આ પ્રકારના આયોજન થશે તેવું જ્ઞાતિ મંડળ એ જણાવ્યું હતું.સાથો સાથ અહી ભોરારા દેવાલયની ઐતિહાસિક સફર પર થોડા સમય પહેલા લોન્ચ કરાયેલ ડોક્યુમેન્ટ્રી પણ અત્રે વેચાણ માટે મુકાઈ હતી,અને તેની તમામ આવક મંદિરના લાભાર્થે અપાઈ હતી.અગ્રણીઓમાં જ્ઞાતિ પ્રમુખ નીરવભાઈ ભારદીયા,કિશોરભાઈ જોલાપરા,દિનેશભાઈ ભારદીયા,સંજયભાઈ તલસાણીયા,હરેશભાઈ સુથાર,ભરતભાઈ જોલાપરા સહિતના મંચસ્થ રહ્યા હતા.કાર્યક્રમ નું લયબદ્ધ સંચાલન કિરણભાઈ ભારદીયા તથા કાંતિભાઈ ગુંદેચાએ કર્યું હતું.નીતિનભાઈ દહીસરીયાએ કાર્યક્રમને સફળ બનાવવા બદલ સૌનો આભાર વ્યક્ત કર્યો હતો.સમગ્ર કાર્યક્રમનું સફળ આયોજન ગુર્જર સુતાર જ્ઞાતિ મંડળ આદિપુરએ સંભાળ્યું હતું.
વિશ્વના સર્જનહાર વિશ્વકર્મા જયંતીની આદિપુરમાં  ઉજવણી
સૃષ્ટિના સર્જક પ્રભુ શ્રી વિશ્વકર્માની જયંતી નિમિતે આદિપુર ખાતે ત્રિવિધ ઉજવણી સાથે રંગેચંગે આરાધ્યદેવ નો ઉત્સવ ઉજવાયો હતો.સવારના ભાગે કચ્છી લોહાર જ્ઞાતિ નવયુવક મંડળ દ્વારા વિશ્વકર્મા દાદાની શોભાયાત્રા શહેર મધ્યે કઢાઈ હતી,જેમાં યુવકે વિશ્વકર્મા પ્રભુના વેશમાં લોકોને અભિભૂત કર્યા હતા.
આદિપુર ખાતે કપીલમુની આશ્રમ ખાતે યોજાયેલ કાર્યક્રમમાં ગુર્જર સુતાર જ્ઞાતિ મંડળ દ્વારા ઉત્સાહભેર દાદાની જયંતીની ઉજવણી કરી હતી.સવારે આરતી બાદ અહી સમૂહ લગ્ન યોજાયા ગયા જેમાં ત્રણ યુગલો સાત ભવના બંધને બંધાયા હતા. મધ્યાહને રાજ્યભરમાંથી 2500 જેટલા જ્ઞાતિજનોએ સમુહપ્રસાદ લીધો હતો.ત્યારબાદ નવદંપતીઓને  ભેટ-સોગાદો અર્પણ કરી આશિષ અપાયા હતા.મહંત જાગેશ્વરી બાપુએ નવયુગલોને જિંદગીનો બોધ પાઠવ્યો હતો.આ પ્રસંગે જ્ઞાતિના પ્રમુખ નિરવભાઇ ભારદીયા,નવીનભાઈ પીનારા,કરસનભાઈ દુધૈયા,સુરેશભાઈ વડગામા,દિનેશભાઈ ભારદીયા,રાજુભાઈ અગારા સહીત જ્ઞાતિના અગ્રણીઓ મંચસ્થ રહ્યા હતા.કાર્યક્રમનું સંચાલન સહમંત્રી કિશોરભાઈ જોલાપરા અને કિરણભાઈ ભારદીયાએ કર્યું હતું.આભારવિધિ મંત્રી નિતીનભાઈ દહીસરીયાએ કરી હતી.
ગુર્જર સુતાર જ્ઞાતિની વેબ્સાઈટ લોન્ચ કરાઈ
વિશ્વકર્મા જયંતી નિમિતે ગુર્જર સુતાર જ્ઞાતિ મંડળ આદિપુરની વેબસાઈટ www.sgsgm.org આડાના ચેરમેન નીરવભાઈ ભારદીયાના હસ્તે ક્લિક દ્વારા લોન્ચ કરાઈ  હતી.આ વેબ્સાઈટ રોહનભાઈ દુધૈયાએ ડીઝાઇન કરી છે,વેબએડિટર રોનકભાઈ ગજ્જર,એડમીન પદે વિશાલભાઈ ભારદીયા અને વિપુલભાઈ ખારેચા સાંભળી રહ્યા છે.નિતીનભાઈ દહીસરીયા સલાહકાર તરીકે સહયોગ આપ્યો હતો.
ભોરારા વિશ્વકર્મા દેવાલયની 115 વર્ષની સફર ડોક્યુમેન્ટ્રી રૂપે રજૂ કરાઈ
પ્રાચીનથી લઇ અર્વાચીન સફર ની ઈતિહાસ સભર ફિલ્મ રજૂ કરાઈ
મુન્દ્રા તાલુકાના ભોરારા ગામ ખાતે આવેલ 115 વર્ષ પુરાણા એવા રાજ્યના પૌરાણિક એવા ભોરારા વિશ્વકર્મા દેવાલય પર બનાવાયેલ ડોક્યુમેન્ટ્રી વિશ્વકર્મા જયંતીના પ્રસગે આદિપુર ખાતે લોન્ચ કરાઈ હતી. ડોક્યુમેન્ટ્રી આડાના ચેરમેન નિરવભાઈ ભારદીયાના હસ્તે લોકો સમક્ષ મૂકાઈ હતી,આ પ્રસંગે ભારદીયાએ જણાવ્યું કે આ માધ્યમથી લોકો ઐતિહાસિક મંદિર થી અવગત થશે, રાજ્યભરમાંથી શ્રદ્ધાળુઓ મુલાકાત લેશે. ડોક્યુમેન્ટ્રીમાં ઈ.સ 1901માં બનેલ મંદિરની પૌરાણિક તસ્વીરો,વિસ્તૃત ઈતિહાસ, અને મંદિરની ગરિમાનું શ્રાવ્ય અને દ્રશ્ય માધ્યમથી વર્ણન આવરી લેવાયું છે.ત્યારબાદ મંદિર ને ધ્વસ્ત કરી નવા દેવાલયે વાઘા સજ્યાએ સફર સાથે મંદિર નવનિર્માણ સુધીના દરેક તબક્કા રજુ કરાયા છે.અત્રે નોંધનીય છે કે, આ દેવાલય વિશ્વકર્મા વંશજો માટે દેશના પ્રખ્યાત ઇલોરગઢ મંદિર બાદ ઉચ્ચ સ્થાનની ગરિમા ધરાવે છે,અને વિશ્વકર્મા પ્રભુની એક માત્ર યુવાઅવસ્થાની મૂર્તિ માત્ર આ દેવાલયમાં આવેલી છે.ઇ.સ 1901 માં નિર્માણ બાદ આ દેવાલય 2001ના ભૂકંપમાં ક્ષતિગ્રસ્ત થયું હતું,જેને ફરી ઇ.સ 2015માં ગુર્જર સુતાર જ્ઞાતિ મંડળ આદિપુરએ નવનિર્માણ કર્યું છે.ભોરારા દેવાલય પર આ ડોક્યુમેન્ટ્રી રોનક ગજ્જર અને વિશાલ ભારદીયાએ પ્રસ્તુત કરી છે,જેનું સંકલન વિપુલ ખારેચા અને રોહન દુધૈયાએ આબેહુબ રીતે દર્શાવ્યું છે.જેને પ્રથમ દિને સારો પ્રતિસાદ મળ્યો હતો ડોક્યુમેન્ટ્રી રજુ કરનાર વિશાલ ભારદીયાએ જણાવ્યું કે, અમે દર વખતે દેવાલયની મુલાકાત લીધી અને એ દરમ્યાન કચકડે કંડારેલ દ્રશ્યો અને નોંધેલો ઈતિહાસ આજે ડોક્યુમેન્ટ્રી રૂપે રજુ કર્યો છે. અતિ પૌરાણિક મંદિર થી લઇ નવનિર્માણ સુધી ની સફર અને દેવાલયની દરેક મુલાકાત આજે દસ્તાવેજ બની ગઈ. રોનક ગજ્જરએ ઉમેર્યું કે,આ પ્રકારની પ્રથમ ડોક્યુમેન્ટ્રી રજુ કરાઈ છે,જેથી આવનારી પેઢી અહી ઉભેલા એક સમયના અતિ પૌરણિક મંદિરને ફિલ્મમાં નિહાળી શકે અને અર્વાચીન મંદિરને જાણી શકશે.રોહન દુધૈયાએ આ સમગ્ર પ્રોજેક્ટને સંકલિત કરવા કેટલાય દિવસનો અથાગ પરિશ્રમ ગણાવ્યો હતો તો વિપુલ ખારેચાએ આ ડોક્યુમેન્ટ્રી ના દરેક કિસ્સાને તેમના સ્વરમાં વણી લીધા છે.
આદિપુરમાં ગજ્જર સમાજની આંતરરાજ્ય ક્રિકેટ ટુર્નામેન્ટનું સમાપન  : રાજકોટ વિજેતા
16 ટીમોએ લીધો ભાગ,મહિલાઓ વચ્ચે પણ સર્જાયો રસાકસી ભર્યો જંગ
આદિપુર ખાતે રવિવારે ગજ્જર સમાજની આંતરરાજ્ય ક્રિકેટ ટુર્નામેન્ટ સ્વ.વેલજીભાઈ ગજ્જર સ્મૃતિકપનું રંગેચંગે સમાપન થયું,જેમાં 16 ટીમો ભાગ લીધો હતો,અંતમાં અમદાવાદ ને હાર આપી રાજકોટની ચંદન ટીમ વિજેતા બની હતી.
જાન્યુઆરી મહિનાની શરૂઆતમાં શરુ થયેલ અને દર રવિવારે કચ્છના દરેક તાલુકાના ગજ્જર સમાજ અને રાજ્યભરમાંથી આવેલ વડોદરા,અમદાવાદ રાજકોટ સહિતની ટીમો વચ્ચે રસાકસી ભર્યો માહોલ સર્જાયો હતો.16 ટીમો વચ્ચે ના જંગમાં સેમી ફાઈનલ સુધી અંજાર,ભુજ,રાજકોટ અને અમદાવાદ પહોચી હતી,જેમાં રાજકોટ અને અમદાવાદ વચ્ચે અંતે ટક્કર સર્જાતા રાજકોટની ટીમ વિનર રહી હતી.આ દરમ્યાન ભુજ,અંજાર ગાંધીધામ અને મુન્દ્રા તાલુકાની બહેનો પણ પ્રોત્સાહિત થઇ રમત ગમતના માધ્યમથી જોડાયએ માટે યુવક મંડળ દ્વારા ખાસ આયોજન કરી મહિલા ટુર્નામેન્ટ પણ યોજાઈ હતી.જેમાં  ફાઈનલમાં અંજારને હરાવી ગાંધીધામ વિજયી બની હતી .ટુર્નામેન્ટ દરમ્યાન મેન ઓફ ધ મેચ,મેન ઓફ ધ સીરીઝ સહીતના ખિતાબ અપાયા હતા તો દાતાઓને સન્માનિત કરાયા હતા.
આ પ્રસંગે જ્ઞાતિ પ્રમુખ અને આડાના અધ્યક્ષ નીરવભાઈ ભારદીયા,દાતા પરિવારના સુર્યકાન્તભાઈ ગજ્જર અને યોગેશભાઈ ગજ્જર,જ્ઞાતિમંડળના દિનેશભાઈ ભારદીયા,દીપકભાઈ ભાલારા,કિશોરભાઈ જોલાપરા,રાજુભાઈ અગારા.નવનીતભાઈ ગજ્જર, સોશિયલ ગ્રુપના પ્રમુખ પ્રફુલ્લભાઈ અડીયેચા સહિતના કારોબારી સભ્યો અને ટ્રસ્ટીઓ હાજર રહ્યા હતા.કાર્યક્રમનું સંચાલન નિતિનભાઈ દહીસરીયાએ કર્યું હતું.આભારવિધિ જયભાઈ ચવેલીયાએ કરી હતી.સમગ્ર વ્યવસ્થા પ્રમુખ હરેશભાઈ ભારદીયાના માર્ગદર્શન હેઠળ ગુર્જર સુતાર જ્ઞાતિ યુવક મંડળએ સાંભળી હતી.આ ઉપરાંત અહી ગજ્જર યુથ ક્લબ અંજાર દ્વારા જ્ઞાતિજનોના દરેક વાહનમાં સમાન ઓળખ સર્જવા માટે ટુ વ્હીલર અને ફોર વ્હીલર વાહનોમાં 'શ્રી વિશ્વકર્મા' લોગો પ્રસ્થાપિત કરવાનું અભિયાન પણ
Home | Gallery | Events | Dowloads | About Us | Contact Us | General Site Map
Back to content | Back to main menu
To use this website you must enable JavaScript.